Керемет көч
Керемет көч-кыргыз анимациялык телесериалы

Кыргызстандагы өтө популярдуу анимациялык окутуп-үйрөтүүчү телесериал. 
Балдар үчүн ЮНИСЕФ менен КТР биргелешип жасашкан эл аралык теледолбоор.
Теледолбоордун ээси – БУУнун (ООН) ЮНИСЕФ уюму.
Долбоордун идеясы ошол кездеги ЮНИСЕФтин кызматкери Улан Дубанаевдики.
”Керемет көч” анимациялык сериалы 2006-жылдан тартып телеэфирге чыга баштаган.
Бүгүнкү күнгө чейин 600 гө жакын серия ишке ашырылды.
Сериалдын жалпы хронометражы – 106 сааттан ашык же 6400 мүнөтттү түзөт.
Биринчи сезондун 260 сериясында Актан менен Акылайдын үнүн Махабат Байгабылова аткарган.
Кийинки 300 сериясында Акылайдын ролун Адеми Кулмамбетова, Актандын ролун Дастан Мадылбеков аткарышкан. 
М.Байгабылова Такайдын, апасынын ж.б. бир нече кейипкерлердин үнүн сүйлөтөт.
”Керемет көч” анимациялык телесериалынын негиздөөөчүлөрүнүн бири, негизги сценаристи жана режиссеру Сергей Кролевич.
”Керемет көч” долбоорунун негиздөөчүлөрүнүн бири, жетекчиси жана продюсери Лира Айтымбетова.
”Керемет көч” деген атты жана бир нече каармандардын ысымдарын Жаныш Кулмамбетов койгон. 
Ж.Кулмамбетов “Керемет көчтүн” негиздөөчүлөрүнүн катарына кирет. Ал ошол эле учурда бул теледолбоордун редактору, котормочу-ылайыктоочусу жана артисттик үн интонациясынын режиссеру.
Теледолбоордун үн оператору  жана музыкалык жасалгалоочусу Нурдин Төрөбеков.
 Бул анимациялык теледолбоорунун сүрөтчүсү Айдин Абдылдаев. 
Аниматорлору Артем Кметь, Айсулуу Жекшелаева ж.б.
”Керемет көч” теледолбооруна туруктуу катышкан артисттер: Махабат Байгабылова, Руслан Курманалиев, Улан Зайнидин уулу, Айнура Эсеналиева ж.б.
Акын Кыялбек Урманбетов”Керемет көч” теледолбооруна бир нече мезгилге чейин ыр жазып берип турган.
”Керемет көчтүн” негизги ырларын Д.Мадылбеков, А.Кулмамбетова аткарышат.
Бул теледолбоордо отуздан ашуун ыр бар.
”Керемет көч” теледолбоорунун башкы жана негизги кейипкерлери – Актан, Акылай, Такай, Телибай тентек, Бермет, Алишер, Алена, Акмат (чоң ата) ж.б.
”Керемет көч” теледолбоорунан таасирленип, көптөгөн кыргыз ата-энелер жаңы төрөлгөн наристелеринин аттарын Актан, Акылай коюшууда.
Бүгүнкү күндө Казакстанда да дал ушундай анимациялык теледолбоор ишке ашырылып жатат. Ал иш жүзүндө ”Керемет көч” теледолбоорунун түздөн-түз таасири болуп саналат. Анткени, казак теледолбоорунун авторлорунун жана ишке ашыруучуларынын бири Улан Дубанаев.
”Керемет көч” теледолбоору түрк тилине которулуп, бир нече жылдан бери жумасына эки ирээт “Дискавери” каналынан көрсөтүлүп келе жатат.

Кыргыз киносу
Искусство
Кыргызстан
Кыргыз телевидениеси
Кыргыз маданияты
Маданият
Таажы-2012